Intiantiikeri
Intiantiikereitä tavataan metsissä ja ruohoalueilla Bangladeshissa, Bhutanissa, Kiinassa, Intiassa ja Nepalissa. Se on sekä Bangladeshin että Intian kansalliseläin. On arvioitu, että bengalintiikereitä olisi 2 000–4 600 yksilöä villinä luonnossa, joten se olisi tiikerin alalajeista yleisin. Suurimmaksi osaksi nämä tiikerit asuvat Intian ja Bangladeshin alueilla.
Bandipurin kansallispuisto
Bandipurin kansallispuisto () on luonnonsuojelualue Intian Karnatakan osavaltiossa. Se sijaitsee Mysore-Ooty valtatien varrella. Yhdessä naapuriosavaltioiden kansallispuistojen kanssa se muodostaa Intian laajimman biosfäärinsuojelualueen Nilgirin biosfäärialueen. Puistossa elää useita tiikereitä. Muita eläinlajeja ovat gauri, aksishirvi, sambarhirvi ja pantteri.